Tiraspol

Tiraspol adalah ibu kuta Transnistria nang baandak di pinggir timur Sungai Dniestr, pas koordinat . Amun kuta ngini dianggap sabagai sapalih bagian mata  Moldova, maka Tiraspol marupakan kuta taganal kadua di nagara ngitu. Kuta saluas 85 km² ngini bapanduduk 130.789 jiwa (2005). Vyktor Kostirko manjabat sabagai wali kota Tiraspol mulai 2003.

Unsur komunisme masih kantal di bakas wilayah Uni Soviet ngini. Misalnya, sapalihan patung Lenin kawa dilihat badiri di sana.

Kota panghasil barang-barang furnitur wan elektronik ngini kawa ditangi lawan bis matan Kishinev atawa Comrat di Gagauzia. Pas 1989, penduduk Tiraspol bajumlah sakitar 190.000 jiwa, nang tardiri matan 18% etnik Rusia, 32% Ukraina wan 38% Rumania.

Sejarah 
Pas Abad Pertengahan, Tiraspol marupakan zona panyangga gasan babuhan Tartar wan etnik Moldova. Pas 1812, Kekaisaran Rusia manguasai Moldova Timur, tamasuk Tiraspol, nang dibari ngaran Bessarabia. Pas 1847, panduduk etnik Yahudi di Tiraspol mancapai 1.406 jiwa. Angka ngitu maningkat jadi 8.668 jiwa 50 tahun imbahnya.

Imbah Perang Dunia I ampihan,  Bessarabia baada dalam kakuasaan Romania. Pas 1924, Stalin, pamimpin Uni Soviet, maulah ASSR Moldavia. Tiraspol jadi ibu kota republik otonomi Soviet ngitu mulai tahun 1929 – 1940.

Kakuasaan Tiraspol gugur ka tangan Jirman pas invasi 1941. Tiraspol imbah ngitu baandak di bawah administrasi Romania salawas pandudukan Nazi. Hampir sabarataan urang Yahudi habis salawas pandudukan itu. Tiraspol diambil pulang ulih Uni Soviet pas 1944.

Barakat pandudukan Uni Soviet di Romania salawas Perang dunia II, Bessarabia jadi bagian matan SSR Moldavia (dahulu ASSR Moldavia). Uni Soviet imbah ngitu manarapkan kabijakan denasionalisasi etnik Romania lawan langkah deportasi atawa maningkatakan jumlah imigrasi etnik Rusia. Walaupun siktur industri Moldova singhaja dibatasi, Tiraspol marupakan kota industri nang paling maju di Moldova. Pas 1959, satu-sabubutingannya sinagoge di Tiraspol ditutup ulih pemerintah pusat.

Pas 27 Januari 1990, hasil sabuting referendum mandeklarasikan Tiraspol wan kuta jiran Bendery sabagai wilayah mardika. Transnitria, baibu kuta di Tiraspol, resmi diproklamasiakan pas 2 September 1990, maskipun kadaulatannya kada diakui sacara internasional.

Kota di Moldova